laion/Wikipedia-Exotic huggingface dataset:
דידי קונג

דידי קונג (ביפנית: ディディーコング) הוא דמות בדיונית בזיכיון משחקי הווידאו זיכיון של דונקי קונג ובזיכיון משחקי זיכיון של מריו של חברת נינטנדו היפנית. מאז הופעת הבכורה של הדמות במשחק "Donkey Kong Country" בשנת 1994 כדמות שאינה שחקן, הפך דידי קונג לדמות בולטת במשחקים רבים של נינטנדו. דידי קונג הוא קוף קטן וזריז עם תכונות ייחודיות. יש לו כובע בייסבול אדום עם הלוגו של חברת נינטנדו, חולצת טריקו אדומה עם כוכבים וזוג כפפות לבנות. הדמות נוצר על ידי מעצב משחקי הווידאו היפני הנודע של נינטנדו שיגרו מיאמוטו והופיע לראשונה במשחק "Donkey Kong Country" שיצא לשווקים בשנת 1994, אשר פותח על ידי חברת Rare עבור קונסולת המשחקים ויצא עבור סופר נינטנדו. באותו המשחק דידי קונג היה הסיידקיק של דונקי קונג ויצא למסע להציל את דונקי קונג מהנבל במשחק המחל ק. רול. דמותו של דידי קונג התפתחה לאורך השנים במשחקים השונים בזיכיון דונקי קונג. בעוד שבהתחלה הוא היה הסיידקיק של דונקי קונג, לאורך השנים היו לו תפקידים יותר מרכזיים במשחקים האחרים בהם הוא נכלל. בנוסף לכך הוא כיכב גם לצד חברתו דיקסי קונג במשחק "Donkey Kong Country 2: Diddy's Kong Quest" אשר יצא לשווקים בשנת 1995 והייתה לדמות תפקיד מרכזי במשחק "Donkey Kong 64" שיצא לשווקים בשנת 1999 בו ניתן לשחק בדמות ויש לה יכולות ייחודיות. מעבר למשחקים בסדרת דונקי קונג הדמות נכללה לאורך השנים גם במשחקים אחרים של חברת נינטנדו. ניתן לשחק בדמות בסדרות המשחקים הפופולריות "Mario Kart" ו-"Super Smash Bros", וכמו גם בחלק מהמשחקים של "מריו טניס" ו"מריו גולף". Hunt, Stuart (22 ביוני 2021). ""Yes, we did go to the zoo and observe the gorillas": The making of Donkey Kong Country". GamesRadar+. ארכיון מ-11 ביוני 2022. נבדק ב-5 בנובמבר 2023. {{cite web}}: (עזרה) "鈴木　勝美". Arts Vision. נבדק ב-2023-10-19. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ויליאם ייטס אטקינסון

ויליאם ייטס אטקינסון (באנגלית: William Yates Atkinson;‏ 11 בנובמבר 1854 – 8 באוגוסט 1899) היה פוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-55 בשנים 1894–1898. ויליאם ייטס אטקינסון נולד בקהילת אוקלנד במחוז מריוותר שבג'ורג'יה. ב-1877 הוא סיים לימודי תואר במשפטים באוניברסיטת ג'ורג'יה. ב-1880 הוא נשא לאישה את סוזאן קוב מילטון (אנ'), נכדתו של מושל פלורידה ג'ון מילטון. לאחר סיום לימודיו באוניברסיטת ג'ורג'יה, החל אטקינסטון לעסוק בעריכת דין בעיר ניונאן. הוא היה עורך דין בבית המשפט הגבוה בעיר קאוותא. לאחר מכן הוא ייצג את מחוז קאוותא בבית הנבחרים של ג'ורג'יה בשנים 1886–1894, מתוכם בשנתיים האחרונות כיושב ראש הבית. כחבר בית הנבחרים הוא הגיש הצעת חוק להקמת קולג' תעשייתי בג'ורג'יה, שמאוחר יותר הפך לקולג' והאוניברסיטה המדינתית של ג'ורג'יה (Georgia College & State University) במילדג'וויל. בשנים 1890–1892 היה אטקינסון יושב ראש המפלגה הדמוקרטית בג'ורג'יה. בבחירות של 1894 נבחר אטקינסון כמושל ג'ורג'יה. ב-1896 הוא נבחר לתקופת כהונה שנייה. במהלך תקופת ממשלו, הוא העסיק את האישה הראשונה כעובדת בשכר בממשלת המדינה, הלן דורטץ', ששימשה כעוזרת הספרן המדינתי. ב-1897 הוא הטיל וטו על הצעת חוק לאיסור פעילות פוטבול במדינה, זאת בעקבות מכתב נרגש של רוזלינד ברנס גאמון, שמותו של בנה ריצ'רד (אנ') הוביל ליוזמת החוק. אטקינסון היה תקיף בהתנגדותו למעשי הלינץ' בג'ורג'יה. כחצי שנה לאחר תום כהונתו כמושל, הוא התמודד עם ההמון שביצע מעשה לינץ' בסאם הוס (אנ') וניסה לגרום להמון לאפשר להליך המשפטי להתנהל כסדרו. מאמציו לא נשאו פרי והוס נרצח על ידי ההמון זמן קצר לאחר שאטקינסון התעמת איתם. ויליאם ייטס אטקינסון נפטר בניונאן ב-8 באוגוסט 1899, בגיל 44. הוא נטמן בבית הקברות אוק היל שבעיר. על שמו קרויים מחוז אטקינסון שבג'ורג'יה ואולם אטקינסון שבקמפוס הקולג' והאוניברסיטה המדינתית של ג'ורג'יה. בנו, ויליאם ייטס אטקינסון הבן, היה יושב ראש המפלגה הדמוקרטית בג'ורג'יה ב-1942 ובין השנים 1943–1948 כיהן כשופט בבית המשפט העליון של ג'ורג'יה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 308 מדיה וקבצים בנושא ויליאם ייטס אטקינסון בוויקישיתוף ויליאם ייטס אטקינסון באתר אגודת המושלים הלאומית (באנגלית) ויליאם ייטס אטקינסון באנציקלופדיה החדשה של ג'ורג'יה (באנגלית) ויליאם ייטס אטקינסון באתר The Political Graveyard (באנגלית) ויליאם ייטס אטקינסון, באתר "Find a Grave" (באנגלית) Meyers, Christopher C. (2009). "'Unrelenting War on Football': The Death of Richard Von Gammon and the Attempt to Ban Football in Georgia". Georgia Historical Quarterly. 93 (4): 388–407. "At the Stake". The Indianapolis Journal. April 24, 1899. "Atkinson Hall (Georgia College & State University)". Digital Library of Georgia.
מארי ז'אקו

מארי ז'אקו (בצרפתית: Marie Jacquot; נולדה ב-1990) היא מנצחת צרפתייה. מארי ז'אקו גדלה בשארטר. החלה את לימודי המוזיקה שלה בנגינה בפסנתר, ולאחר מכן למדה לנגן על טרומבון. היא המשיכה את לימודי המוזיקה שלה באוניברסיטה למוזיקה ואמנויות הבמה של וינה ובאוניברסיטה למוזיקה ע"ש פרנץ ליסט בוויימאר. מ-2016 עד 2019, ז'אקו הייתה הקאפלמייסטרית הראשונה וסגנית המנהל המוזיקלי הכללי בווירצבורג. מ-2019 עד 2022, היא הייתה קאפלמייסטרית ראשונה בדויטשה אופרה אם ריין בדיסלדורף. בפברואר 2022, הודיעה התזמורת הסימפונית המלכותית הדנית בקופנהגן על מינוייה של ז'אקו למנהלת המוזיקלית הבאה שלה, החל מעונת 2024–2025, עם חוזה ראשוני של 5 שנים. ז'אקו היא המנצחת הראשונה שזכתה להיות המנהלת המוזיקלית של התזמורת. במרץ 2023, התזמורת הסימפונית של וינה הודיעה על מינויה של מארי ז'אקו למנצחת האורחת הראשית הבאה שלה, החל מעונת 2023–2024. מארי ז'אקו ניצחה לראשונה על התזמורת הסימפונית של קלן בדצמבר 2022. בינואר 2024, הודיעה התזמורת על מינויה של ז'אקו למנצחת הראשית הבאה שלה, החל מעונת 2026–2027, עם חוזה ראשוני ל-4 שנים. ז'אקו היא המנצחת הראשונה שזכתה לתואר המנצחת הראשית של תזמורת קלן. אתר האינטרנט הרשמי של מארי ז'אקו (באנגלית, בגרמנית ובצרפתית) מארי ז'אקו, ברשת החברתית אינסטגרם מארי ז'אקו, באתר AllMusic (באנגלית) מארי ז'אקו, באתר MusicBrainz (באנגלית)
מירוסלב פלדמן

מירוסלב פלדמן (בסרבו-קרואטית: Miroslav Feldman;‏ 28 בדצמבר 1899 – 30 במאי 1976) היה משורר וסופר יהודי- קרואטי. פלדמן נולד בווירוביטיצה ב-28 בדצמבר 1899. הוא למד רפואה באוניברסיטת זאגרב ובווינה. לאחר סיום לימודיו, חזר לקרואטיה ועבד כרופא בווירוביטיצה, אוסייק, פאקראץ, סרייבו וזאגרב. במהלך מלחמת העולם השנייה הצטרף לצבא השחרור העממי של יוגוסלביה, שם עזר בארגון חיל הרפואה. פלדמן היה נשיא ארגון הסופרים הבין-לאומי, ה־PEN הקרואטי והיוגוסלבי. הוא החל את הקריירה שלו כמשורר, אבל בלט יותר כסופר דרמה. פלדמן כתב דרמה פסיכולוגית עם אלמנטים גרוטסקים, עם ביקורת חברתית עזה, שבה הוא מדבר באופן סאטירי על ההתרחשויות במחוז ובחיי החברה הגבוהה. פלדמן נפטר בזאגרב ב-30 במאי 1976 ונקבר בבית העלמין מירוגוי. "Arhipelag snova" "Vožnja" "Zec" "Profesor Žič" "U pozadini" "Iz mraka" סניישקה קנייז'ביץ', אלכסנדר לאסלו (2011). זאגרב היהודית. זאגרב: AGM, הקהילה היהודית בזאגרב. מסת"ב 978-953-174-393-8. יאשה רומנו (1980). יהודי יוגוסלביה 1941–1945: קורבנות רצח עם ומשתתפי מלחמת השחרור הלאומית. בלגרד: המוזיאון ההיסטורי היהודי, איחוד הרשויות היהודיות של יוגוסלביה. מירוסלב פלדמן, במסד הנתונים הקולנועיים IMDb (באנגלית) Smiljanić, Vlatko (25 במאי 2012). "O židovstvu u Virovitici" (בקרואטית). www.virovitica.net. נבדק ב-13 ביוני 2012. {{cite news}}: (עזרה) Draško Ređep (1971). Živan Milisavac (ed.). Jugoslovenski književni leksikon [Yugoslav Literary Lexicon] (בסרבו-קרואטית). Novi Sad (Socialist Autonomous Province of Vojvodina|SAP Vojvodina, Socialist Republic of Serbia|SR Serbia): Matica srpska. p. 122. Miroslav Feldman (1899. - 1976.), virovitica "Miroslav Feldman, Zec- lice iz svjetskog rata" (בקרואטית). www.bibliofil.hr. נבדק ב-13 ביוני 2012. {{cite news}}: (עזרה) "Grobno mjesto Miroslava Feldmana – Ž 4 A – II/ I −121" (בקרואטית). www.gradskagroblja.hr. נבדק ב-13 ביוני 2012. {{cite news}}: (עזרה)
סיחריד קאח

סיחריד אחנס מריה קאח (בהולנדית: Sigrid Agnes Maria Kaag; נולדה ב-2 בנובמבר 1961) היא פוליטיקאית, פעילה בנושאים הומניטריים ודיפלומטית הולנדית. קאח החלה לעבוד באומות המאוחדות בשנת 1994. בין השנים 2007 ו-2010 היא הייתה המנהלת של אזור המזרח התיכון וצפון אפריקה ביוניצף. תפקידה הבא היה עוזרת למזכיר הכללי של האומות המאוחדות ומנהלת הלשכה לקשרי חוץ בתוכנית הפיתוח של האומות המאוחדות. מאוקטובר 2013 עד ספטמבר 2014 היא פיקחה על פירוק הנשק הכימי בסוריה, במסגרת משימה משותפת של האו"ם ושל הארגון למניעת הפצת נשק כימי. מינואר 2015 ועד אוקטובר 2017 הייתה המתאמת המיוחדת של האו"ם ללבנון. קאח נכנסה לפוליטיקה ההולנדית ב-2017 כשרה לסחר חוץ ותיאום הפיתוח מטעם מפלגת דמוקרטים 66, כחלק מממשלתו השלישית של מארק רוטה. בשנת 2021 נבחרה להנהיג את המפלגה, וגם כיהנה מספר חודשים כשרת החוץ. בממשלתו הרביעית של רוטה (החל מינואר 2022) כיהנה קאח כסגנית ראש הממשלה וכשרת האוצר. בשנת 2023 החליטה שלא להתמודד שוב, והוחלפה בראשות המפלגה על-ידי רוב יטן. בינואר 2024 פרשה מתפקידה כשרה וחזרה לאו"ם כמתאמת בכירה של האומות המאוחדות לנושאים הומניטריים ולבנייה מחדש של עזה. קאח נשואה ואם לארבעה ילדים.  בעלה, אניס אל-קאק, הוא רופא שיניים ואזרח פלסטיני מירושלים, שכיהן כסגן שר תחת יאסר ערפאת בשנות התשעים וכנציג הפלסטיני בשווייץ. קאח היא פוליגלוטית ידועה ודוברת שש שפות: הולנדית, אנגלית, צרפתית, ספרדית, גרמנית וערבית. איתמר אייכנר, תכירו: אמא ל-4 שמפרקת את אסד מנשק כימי, באתר ynet, 8 ביוני 2014 איתמר אייכנר, פרו-פלסטינית שהשמידה את הנשק של אסד: האישה החזקה במשרד החוץ ההולנדי, באתר ynet, 22 באוקטובר 2017 איתמר אייכנר, דיפלומטית מוערכת - שנשואה לבכיר פלסטיני: המתאמת החדשה של האו"ם לסיוע הומניטרי בעזה, באתר ynet, 27 בדצמבר 2023 סיחריד קאח, ברשת החברתית אקס (טוויטר) סיחריד קאח, ברשת החברתית אינסטגרם Janine di Giovanni, Poison Control in Syria, Newsweek, ‏5 ביוני 2014 Sigrid Kaag Assumes Responsibilies as UN Special Coordinator for Lebanon, UNSCOL, ‏2015-01-19 (באנגלית)
רכס טיטון

רכס טיטון (באנגלית: Teton Range) הוא רכס הרים קטן יחסית הממוקם בצפון אמריקה, ומהווה שלוחה של הרי הרוקי. הרכס עובר בצד של מדינת ויומינג בגבולה עם איידהו, מעט דרומית לפארק הלאומי ילוסטון. הרי רכס טיטון, שפסגותיהם מכוסות בשלג במשך כל עונות השנה, משתרעים לאורך 65 קילומטרים ולרוחב 11 עד 15 קילומטרים. שתי הפסגות הגבוהות והעיקריות ברכס הן הר גרנד טיטון, שגובהו 4,199 מטרים, והר מוראן שלמרגלותיו אגם ג'קסון, וגובהו 3,842 מטרים. גובהן של עשר פסגות נוספות ברכס הוא יותר מ-3,660 מטרים מעל גובה פני הים. רוב שטחו של הרכס נמצא בתחומי הפארק הלאומי גרנד טיטון. שמו של הרכס (במקור - "שלושת הטיטונים" Three Tetons Range), ניתן לו על ידי צידים צרפתים מקנדה, שתיארו את ההרים בסלנג צרפתי כחזה נשי. תהליך בניית הרי טיטון, המכונה "אורוגנזת לאראמיד", החל בהתרוממות קרקע בצפון-מערב ארצות הברית לפני כ-70 מיליון שנים, תהליך שהביא לבסוף ליצירת הרי הרוקי. תהליך זה ביטל את נתיב המים המערבי של הקרטיקון ויצר מערכת העתקים שלאורכן התרוממו הרמות של צפון אמריקה. סחופת, תוצר בלאי של האזורים שהתרוממו, מילאה אזורים נמוכים, כמו עמק ג'קסון, בעוד שהעתקים הפוכים יצרו את החלק הראשון של רכס טיטון, בתקופת האאוקן. התפרצויות געשיות עזות בתקופת האאוקן באזור ילוסטון, יחד עם התפרצויות געשיות מאוחרות יותר באזור זה מהפליסטוקן, הביאו ליצירת שכבות עבות של סלעים געשיים בעמקים בסביבה. רכס טיטון החל לגדול לאורך מערכת ההעתקים שכיוונה צפון דרום בתקופת המיוקן לפני 9 מיליון שנים. אז, החל בתקופת הפליוקן, כיסה אגם טיווינוט לסירוגין את עמק ג'קסון והשאיר משקעים עבים של קרקעית האגם. האגם כבר היה יבש כשסדרה של תקופות קרח בתקופת הפליסטוקן גרמו להופעת קרחונים גדולים ברכס טיטון וברכסים אחרים. בזמן תקופת הקרח הקרה ביותר התלכדו כל הקרחונים כחלק מ"מעטה הקרח הקנדי". הקרחונים סחפו אתם את כל הקרקע מעמק ג'קסון ומהעמקים הסמוכים. קרחונים בתקופות הקרח שבאו אחר־כך ושהיו קרות פחות, תיקנו את הנזק חלקית כשיצרו קרקע בצורת מורינות. אסם ג'ון מולטון בשורה המורמונית במרכז הפארק הלאומי גרנד טיטון. מאחור: הרכס. מבט מרחוק על הרכס הרכס כפי שהוא נראה בקיץ הרכס מושלג בעת החורף הפארק הלאומי גרנד טיטון אגם ג'קסון הר מוראן רכס טיטון, באתר אנציקלופדיה בריטניקה (באנגלית)
Walking the Dog

Walking the Dog הוא אלבום הבכורה של זמר הרית'ם אנד בלוז האמריקאי רופוס תומאס, אשר יצא לאור בשנת 1963. מידע על האלבום Walking the Dog באתר MusicBrainz ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Walking the Dog".
שמן מקדמיה

שמן מקדמיה הוא שמן לא נדיף המופק מהאגוזים של עץ המקדמיה. בקולינריה, שמן זה משמש כשמן לטיגון או לסלט. כמו כן, השמן מופיע במוצרי קוסמטיקה בעיקר בשל תכונותיו המרגיעות והיותו חומר מקבע ריח. תכולת השומנים של שמן מקדמיה הוא כ-65–75% ותכולת הסוכר של שמן זה הוא כ-6–8%.‏ השמן צלול בצבע ענברי קל עם ריח מעט אגוזי. המשקל הסגולי שלו הוא 900–920, ונקודת ההבזק שלו נמצאת מעל 300 מעלות צלזיוס (572 מעלות פרנהייט). לשמן אגוזי מקדמיה יש תכונות המועילות לבישול בחום גבוה, כגון נקודת עשן גבוהה ועמידות בפני פירוק חמצוני. תכונות אלו מעידות על התאמתו לטכניקות קולינריות הכרוכות בחום. במחקר שבדק את ההבדלים בין ביצועי שמן דקלים מעודן ומפושט ריח לבין שמן מקדמיה מהמין Macadamia integrifolia (אנ'), נמצא כי שמן מקדמיה זה הפגין יציבות מוגברת וחמצון מופחת לעומת שמן הדקלים. השימוש העיקרי של שמן מקדמיה הוא כרוטב. בעוד שסבילות החום של שמן מקדמיה נתמכת בבישול, לרוב הוא מועדף ביישומים גולמיים כדי למנף באופן מלא את פרופיל הטעמים הייחודי של השמן. מדיה וקבצים בנושא שמן מקדמיה בוויקישיתוף Aquino-Bolaños, Elia N.; Mapel-Velazco, Laura; Martín-Del-Campo, Sandra T.; Chávez-Servia, José L.; Martínez, Armando J.; Verdalet-Guzmán, Iñigo (2017). "Fatty acids profile of oil from nine varieties of Macadamia nut". International Journal of Food Properties. 20 (6): 1262–1269. doi:10.1080/10942912.2016.1206125. "Macadamia Nut Oil" (PDF). McKinley Resources, Inc. אורכב מ-המקור (PDF) ב-2018-04-17. נבדק ב-31 בדצמבר 2015. {{cite web}}: (עזרה) "Macadamia". California Rare Fruit Growers. 1999. ארכיון מ-2023-12-29. נבדק ב-18 בדצמבר 2023. {{cite web}}: (עזרה) "MSDS Macadamia Nut Oil". AAKO. אורכב מ-המקור ב-28 בינואר 2016. נבדק ב-1 בינואר 2016. {{cite web}}: (עזרה) Koohikamali, Sara; Alam, Mohammad S. (2019-11-01). "Improvement in nutritional quality and thermal stability of palm olein blended with macadamia oil for deep-fat frying application". Journal of Food Science and Technology (באנגלית). 56 (11): 5063–5073. doi:10.1007/s13197-019-03979-0. ISSN 0975-8402. PMC 6828893. PMID 31741531. ארכיון מ-2024-01-26. נבדק ב-2024-01-26. Godman, Heidi (2021-06-01). "Expand your healthy cooking oil choices". Harvard Health (באנגלית). ארכיון מ-2023-12-29. נבדק ב-2023-12-29.
שמן בוטנים

שמן בוטנים הוא שמן צמחי המופק מבוטנים. לשמן זה יש בדרך כלל טעם עדין או נייטרלי, אם כי בשילוב בוטנים קלויים בשלב הייצור, הטעם והארומה עשויים להיות חזקים יותר. השמן הוא מאפיין במטבח האמריקאי, הסיני, ההודי, האפריקאי והדרום מזרח אסייתי, הן לבישול כללי והן לתוספת טעם. ביחס לשמני בישול אחרים, לשמן בוטנים יש נקודת עשן גבוהה יחסית, ולכן יש שימוש נפוץ בו לטיגון מזון. בשל המחסור בשמנים אחרים, השמן היה בשימוש נרחב בארצות הברית במהלך מלחמת העולם השנייה. בוטנים המכילים עובש מייצרים אפלטוקסין רעיל, ולכן בלי בקרת איכות יעילה על תהליך הייצור, השמן עשוי להכיל את הרעלים האלו. שמן בוטנים לא מזוקק משמש כחומר טעם למאכלים המשתמשים בשמן שומשום. שמן בוטנים מזוקק משמש בדרך כלל לטיגון כמות גדולה של מזון, כגון צ'יפס. כמו כן, נקודת העשן של שמן בוטנים הוא 450 מעלות פרנהייט (232 מעלות צלזיוס). בתערוכה העולמית של פריז מ-1900, החברה הגרמנית Deutz AG, לבקשת ממשלת צרפת, הדגימה שימוש בשמן בוטנים כמקור דלק למנוע הדיזל. הדגמה זו הייתה אחת ההדגמות המוקדמות ביותר של טכנולוגיית ביו דיזל. ניתן להשתמש בשמן בוטנים, כמו בשמנים צמחיים אחרים, להכנת סבון בתהליך הסיבון. בנוסף לכך, שמן בוטנים משומש כשמן עיסוי. חומצות השומן העיקריות של שמן בוטנים הם חומצה אולאית, חומצה לינולאית וחומצה פלמיטית. כמו כן, השמן מכיל גם מעט חומצה סטארית, חומצה ארכידית (אנ'), חומצה בהנית (אנ'), חומצה ליגנוצרית (אנ') וחומצות שומן אחרות. מדיה וקבצים בנושא שמן בוטנים בוויקישיתוף "Peanut Oil - Uses, Health Benefits & Nutrition". ארכיון מ-2023-03-22. נבדק ב-2024-01-26. Liu, Xiaojun; Jin, Qingzhe; Liu, Yuanfa; Huang, Jianhua; Wang, Xingguo; Mao, Wenyue; Wang, Shanshan (2011). "Changes in Volatile Compounds of Peanut Oil during the Roasting Process for Production of Aromatic Roasted Peanut Oil". Journal of Food Science. 76 (3): C404–12. doi:10.1111/j.1750-3841.2011.02073.x. PMID 21535807. "USA-Grown Peanut Sources - Peanut Oil". National Peanut Board. אורכב מ-המקור ב-11 ביוני 2008. נבדק ב-15 בינואר 2012. {{cite web}}: (עזרה) "The Peanut Situation" (Dec 12, 1942) The Billboard (ארכיון) "Aflatoxin suspected in cooking oil". United Press International. 29 בדצמבר 2011. ארכיון מ-2022-08-14. נבדק ב-2024-01-26. {{cite news}}: (עזרה) The Smoke Point of Fats & Oils (אורכב 26.02.2018 בארכיון Wayback Machine) - TheSpruce.com "Peanut Biodiesel". Boiled Peanut World. 2010. ארכיון מ-2023-06-10. נבדק ב-3 באוגוסט 2011. {{cite web}}: (עזרה) "Saponification Table Plus The Characteristics of Oils in Soap", Soap Making Resource (ארכיון) "USDA National Nutrient Database for Standard Reference". Nutrient Data Laboratory, Agricultural Research Service, United States Department of Agriculture. אורכב מ-המקור ב-3 במרץ 2015. נבדק ב-3 באוגוסט 2011. {{cite web}}: (עזרה) Choose peanut oil and then "Oil, peanut, salad or cooking". "Peanut Oil - an overview | ScienceDirect Topics". www.sciencedirect.com. ארכיון מ-2021-07-21. נבדק ב-2021-02-12.
פולילוגריתם

במתמטיקה, פונקציית הפולילוגריתם היא פונקציה רב ערכית של שני משתנים מרוכבים s,z. הפונקציה מוגדרת על ידי הטור L i s ( z ) = ∑ k = 1 ∞ z k k s {\displaystyle Li_{s}(z)=\sum _{k=1}^{\infty }{\frac {z^{k}}{k^{s}}}} כאשר הערך המוחלט של z קטן מ-1 ומוגדרת לשאר הערכים על ידי המשכה מרומורפית. 1. L i 0 ( z ) = z 1 − z {\displaystyle Li_{0}(z)={\frac {z}{1-z}}} . באופן כללי, אם n מספר טבעי, אז L i − n ( z ) {\displaystyle Li_{-n}(z)} היא פונקציה רציונלית של z. 2. L i 1 ( z ) = log ⁡ ( 1 − z ) {\displaystyle Li_{1}(z)=\log(1-z)} . 3. הפונקציה L i 2 ( z ) {\displaystyle Li_{2}(z)} נקראת פונקציית הדילוגריתם. בגאומטריה היפרבולית תלת־ממדית, הנפח של ארבעון אידיאלי שלקדקדיו יחס כפול שווה ל-z הוא I m ( L i 2 ( z ) ) + a r g ( 1 − z ) log ⁡ | z | {\displaystyle \mathrm {Im} (Li_{2}(z))+arg(1-z)\log |z|} . מדיה וקבצים בנושא פולילוגריתם בוויקישיתוף פולילוגריתם, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אוקלידס (חללית)

אוקלידס (באנגלית: Euclid), הוא טלסקופ חלל של סוכנות החלל האירופית ששוגר לחלל בשנת 2023. הוא פעיל בתחום הספקטרום הנראה וקרוב לתת אדום. הפרויקט הוא חלק של תוכנית "חזון קוסמי" של הסוכנות האירופית. הטלסקופ נקרא על שמו של המתמטיקאי היווני אוקלידס מאלכסנדריה (300~ לפנה"ס) אשר נחשב לאבי הגאומטריה. הטלסקופ מיועד לחקור את החומר האפל ואנרגיה אפלה על ידי מדידה מדויקת יותר של האצת התפשטות היקום. הפרויקט אושר כחלק של תוכנית "חזון קוסמי" בשנת 2012 תוך איחוד של 2 הצעות. בשנת 2013 נחתם הסכם עם נאס"א שמגדיר את חלקה בפרויקט. בבניית החללית הועברה לסניף איטלקי של Thales Alenia Space. בניית טלסקופ בקוטר של 1.2 מ' בוצע בטולוז במפעל של Airbus Defence and Space. מכשירים מדעיים נוספים נבנו על ידי צוות של מדענים מ-13 מדינות אירופה וארצות הברית. על החללית הותקן פאנל סולארי שמספק אנרגיה למכשירי החללית ומדחף לשליטה על המסלול. יכולת העברת הנתונים היא 850 גיגהביט ביום בקצב עד 55 מגהביט בשנייה. הנתונים מועברים לתחנת קרקע של סוכנות האירופית בספרד. תחילה שיגור היה מתוכנן להתבצע בעזרת משגר רוסי ממרכז החלל הגיאני. בעקבות פלישת רוסיה לאוקראינה השיגור עבר לנמל החלל קייפ קנוורל ובוצע ב-1 ביולי 2023 בעזרת משגר מדגם פלקון 9. לאחר השיגור החללית החלה תהליך מעבר לנקודת לגראנז' L2 בו היא מתוכננת לשהות. היא הגיע ליעד כעבור חודש. לאחר תקופת של כיול ובדיקות שנמשכה כ-3 חודשים החללית עברה לעבודה סדירה. החללית מתוכננת לעבודה במשך 6 שנים. לניצול המידע שמתקבל הוקם צוות בין-לאומי שכולל 1,200 אנשים מ-18 מדינות. בין היתר מתוכנן לייצר מפה תלת-ממדית של היקום. הצילומים הראשונים התקבלו ב-7 בנובמבר 2023. מדיה וקבצים בנושא אוקלידס בוויקישיתוף אתר האינטרנט הרשמי של אוקלידס (באנגלית) סיכום המשימה אבי בליזובסקי, ‏משימת אוקלידס חושפת 1.5 טריליון כוכבים יתומים המשייטים בחלל, באתר "הידען", May 18, 2024
שני אלונים

"שני אלונים" הוא שיר שנכתב על ידי המשורר נתן יונתן והולחן בידי גידי קורן. ידוע ביצועם של להקת האחים והאחיות. השיר פורסם לראשונה בעיתון "משמר לילדים" בדצמבר 1958. השיר הוא קינה על שני עצי אלון שנגדעו בקיבוץ שריד בו התגורר יונתן. על האלונים בשיר סיפרה אלמנתו של יונתן, צפירה: "ליד ביתי בקיבוץ שריד שני אלונים. קוטי צוקר, מראשוני קיבוץ שריד, היא ששתלה אותם לפני שנים רבות. שגדלו האלונים דיברתי עליהם עם נתן והוא ישב לכתוב שיר... לאחר נפילתם של בנו ליאור וחברו לצוות הטנק אמנון שפירא. נתן יונתן שייך את השיר לנפילת בנו וחברו. בספרו "שירים על אדמה ומים", הקדיש אותו לזכרו של שפירא. כך השיר קיבל משמעות חדשה. "שני אלונים" התפרסם מחדש במשמעותו הטרגית. במקור, נכתב ללחן רוסי לשיר "עץ חוזרר דק", ולאחר מלחמת יום הכיפורים כתב גידי קורן לחן חדש שהתפרסם בביצוע להקת "האחים והאחיות". השיר הוצג כמועמד למצעדי הפזמונים השבועיים של הגל הקל ב-19 בפברואר 1975 וצעד בו ארבע שבועות. בשיאו הגיע למקום ה־12 במצעד. השיר הופיע באלבומה של הלהקה, "חופים". שני אלונים - האחים והאחיות; לחן: גידי קורן, בביצוע מתוך "שירי נתן יונתן", סרטון בערוץ "פרופ. גידי קורן - Prof. Gidi Koren", באתר יוטיוב (אורך: 03:35) רוביק רוזנטל‏, הרדופים, אלונים והודי חמודי: הסיפורים שמאחורי שירי נופלים, באתר "הזירה הלשונית", 16 באפריל 2021 חופים (אלבום) – פזמונט, באתר pizmonet.co.il
תכונות תרמודינמיות מופחתות

התכונות התרמודינמיות המופחתות של זורמים (Reduced Thermodynamic Properties) הם הכינוי של משתני המצב של הזורם (לחץ, טמפרטורה ונפח), המנורמלים בערך המתאים שיש לזורם בנקודה הקריטית שלו התכונות המופחתות הן חסרות מימד, ומשמשות לניסוח נוח של עקרון המצבים התואמים על פי ואן דר וואלס. התכונות המופחתות מהוות רכיב במשוואות מצב אחדות של גזים ממשיים (ריאליים). לחץ מופחת מוגדר כיחס בין ערך הלחץ הקיים בזורם ( p {\displaystyle p} ) לבין הלחץ שיש לזורם הספציפי בנקודה הקריטית, ומכונה הלחץ הקריטי ( p c {\displaystyle p_{\rm {c}}} ): p r = p p c {\displaystyle p_{\rm {r}}={p \over p_{\rm {c}}}} טמפרטורה מופחתת מוגדרת כיחס בין ערך הטמפרטורה הקיימת בזורם ( T {\displaystyle T} )לבין הטמפרטורה שיש לזורם הספציפי בנקודה הקריטית, ומכונה הלחץ הקריטי ( T c {\displaystyle T_{\rm {c}}} ): T r = T T c {\displaystyle T_{\rm {r}}={T \over T_{\rm {c}}}} את ערכי הטמפרטורות מבטאים בסקלת קלווין. נפח סגולי מופחת של זורם הוא הערך שיחושב לזורם זה על פי משוואת הגזים האידיאליים במונחי לחץ מופחת וטמפרטורה מופחתת: v r = v p c R T c {\displaystyle v_{\rm {r}}={\frac {vp_{\rm {c}}}{RT_{\rm {c}}}}\,} R {\displaystyle R} הוא קבוע הגזים האוניברסלי. Departure function עיקרון המצבים התואמים נכלל בערך הוויקיפדי יוהנס דידריק ואן דר וואלס, ומכונה שם עיקרון המצבים ההדדיים. .Cengel, Yunus A.; Boles, Michael A, Thermodynamics: an engineering approach, Boston: McGraw-Hill, 2002 Peng, DY & Robinson, DB, "A New Two-Constant Equation of State", .Ind. Eng. Chem. Fundamen (15), American Chemical Society, 1976, עמ' 59-64 doi: 10.1021/i160057a011
רי

האם התכוונתם ל... ג'ון גו רי – אמן לחימה דרום קוריאני רי יונג-הו – פוליטיקאי ודיפלומט צפון קוריאני רי צ'ון-הי – מגישת חדשות לשעבר של הטלוויזיה של קוריאה הצפונית רי סול-ג'ו – הגברת הראשונה של קוריאה הצפונית רה ריי
סונסום

במנהגים הרוחניים של אנשי האשנטי ואנשי האקאן, סונסום הוא הרוח של האדם. סונסום מחבר בין הגוף (הונאם) לנשמה (קרא). סונסום יכול להיות מועבר במגוון דרכים, כולל מאב לבן במהלך ההתעברות. הכוח הזה משמש כדי להגן על נושאי הרוח, הסונסום. כאשר אדם מת, הסונסום חוזרת לביתו המטאפורי של האב, וממתין להתגלגל מחדש בבן הבא שנולד מאנשי אותה משפחה.[דרוש מקור] צורה נוספת של סונסום היא הכוח הרוחני שלפי אמונת האקאן מאפשר לבעליו לתרגל כישוף. כוח זה נקרא סונסום פי (sunsum fee), או "רוח מלוכלכת". בשונה מהסונסום הגנטי שנדון קודם לכן, זהו כוח שמועבר ברצון, לרוב על ידי סבים וסבתות לנכדים, כשהסבים או הסבתות מרגישים שמגיע לנכיהם אלה הכוח להפעיל קסם כזה. באופן זה, הסונסום יכול להישאר חי וקיים דרך שושלת. מכיוון שלזכרים יש סונסום טבעי, אם הם מרוויחים סונסום פי הם בעלי עוצמה רוחנית פי שניים מאישה שיש לה רק יכולות כישוף. למרות זאת, הדעה הרווחת היא שרוב המכשפות הן נקבות בקרב אנשי האשנטי והאקאן, והאמונה היא שהן כה חזקות שהן יכולות להרוג תינוקות על ידי שמיעתם כשהם בוכים.[דרוש מקור] הסונסום הוא פונקציה, תפקיד של ה"קרא", הנשמה, בכך שכאשר האל ניאמה (Nyame - Nyankapon-Nyame-Odomankoma) נותן ליילוד קרא בלידה, הסונסום הוא המלווה את הקרא. לכן, הקרא והסונסום הם מקבילים ומכוונים זה אל זה. הסונסום, במובן מסוים, קיים בעולם החומר והוא הופך לחלק פונקציונלי מהאדם רק כאשר האדם הופך לנפש חיה. סונסום הוא אפוא מקביל מודע של נשמת האקאן. ל"קרא" סוגדים ונותנים מנחות. בקרב חלק משבטי האקאן לכל אדם יש מזבח לקרא שלו. לסונסום לא סוגדים. סונסום הוא החלק של האקאן שנלחם ברוע המנסה לזהם את הקרא. סונסום מנסה לכבוש את החולשות אליהן נחשף בן האקאן. Asante, Molefi; Mazama, Ama (2009), Sunsum, Thousand Oaks: Sage Publications, pp. 637–638, doi:10.4135/9781412964623, ISBN 9781412936361, נבדק ב-2022-09-12 Akesson, Sam K. (באוקטובר 1965). "The Akan Concept of the Soul". African Affairs. 64 (257): 280–291. doi:10.1093/oxfordjournals.afraf.a095431. ISSN 1468-2621. {{cite journal}}: (עזרה) Asante Molefi; African Intellectual Heritage 1996 Gyekye Kwame; "An essay on African philosophical thought: the Akan conceptual scheme" 1995 Ephirim-Donkor, Anthony; "African Religion Defined; A Systematic Study of Ancestor Worship among the Akan" 2nd Edition, 2013